b'\n_START_ARTICLE_\nEttore Messina\n_START_SECTION_\nKariera\n_START_PARAGRAPH_\nTrenersko kariero je za\xc4\x8del pri Virtusu iz Bologne leta 1989. Leta 1993 je postal trener Italijanske ko\xc5\xa1arkarske reprezentance, s katero je na EP 1997 osvojil srebrno medaljo. Po prvenstvu se je vrnil k Virtusu, kjer je ostal 4 sezone in med drugim osvojil dva naslova prvaka Evrolige. Po sporu z direktorjem kluba Marcom Madrigalijem je zapustil klub in leta 2002 prevzel vodenje Benettona iz Trevisa. Leta 2005 je prevzel vodenje CSKA iz Moskve. \xc5\xbde prvo sezono je s klubom osvojil naslov prvaka Evrolige, prvega za klub po 35 letih. To je ponovil tudi leta 2008. Tega leta je bil izbran med 50 najbolj znanih osebnosti Evrolige v zgodovini.'